ai4bharat/Pralekha huggingface dataset:
നിതി ആയോഗ്
ഇന്ത്യ ഇന്നവേഷൻ സൂചിക 2020-ന്റെ രണ്ടാം പതിപ്പ് നിതി ആയോഗ് പുറത്തിറക്കും
ഇന്ത്യ ഇന്നവേഷൻ സൂചിക 2020-ന്റെ രണ്ടാം പതിപ്പ് ജനുവരി 20ന് വിർച്ച്വൽ സാങ്കേതികവിദ്യയിലൂടെ നിതി ആയോഗ് പുറത്തിറക്കും
നിതി ആയോഗ് ഉപാധ്യക്ഷൻ ഡോക്ടർ രാജീവ് കുമാറാണ് സൂചിക പുറത്തിറക്കുക. നിതി ആയോഗ് അംഗം ഡോക്ടർ വി കെ സരസ്വത് CEO അമിതാഭ് കാന്ത് തുടങ്ങിയവർ ചടങ്ങിൽ പങ്കെടുക്കും
നൂതനാശയ രൂപീകരണത്തിന് നൽകുന്ന പിന്തുണ അനുസരിച്ച് സംസ്ഥാന -കേന്ദ്ര ഭരണ പ്രദേശ ഭരണകൂടങ്ങളെ തരംതിരിക്കുന്ന സംവിധാനമാണ് ഇന്ത്യ ഇന്നവേഷൻ സൂചിക 2020.
അതാത് സംസ്ഥാനങ്ങളുടേയും കേന്ദ്രഭരണ പ്രദേശങ്ങളുടേയും ശക്തി ദൗർബല്യങ്ങൾ വ്യക്തമാക്കിക്കൊണ്ട് അവരുടെ നൂതനാശയ രൂപീകരണ നയങ്ങളെ ശാക്തീകരിക്കാൻ സൂചിക ലക്ഷ്യമിടുന്നു
പ്രകടനങ്ങളെ കൂടുതൽ ഫലപ്രദമായി താരതമ്യം ചെയ്യുന്നതിനായി സംസ്ഥാന കേന്ദ്ര ഭരണകൂടപ്രദേശങ്ങളെ 17 പ്രധാന സംസ്ഥാനങ്ങൾ, 10 വടക്കു കിഴക്കൻ മലയോര സംസ്ഥാനങ്ങൾ,
9 നഗര സംസ്ഥാന-കേന്ദ്ര ഭരണ പ്രദേശങ്ങൾ എന്നിങ്ങനെയായി തരംതിരിച്ചിട്ടുണ്ട്
പ്രകടനഫലങ്ങൾ,ഭരണം എന്നിവ അടിസ്ഥാനമാക്കിയാണ് സംസ്ഥാനങ്ങളെയും കേന്ദ്രഭരണ പ്രദേശങ്ങളെയും പട്ടികപ്പെടുത്തിയിരിക്കുന്നത്
https://www.youtube.com/watch?v=i7AD_1uc0Is&feature=youtu.be
ൽ പരിപാടിയുടെ തത്സമയ സംപ്രേഷണം ലഭ്യമാണ്
(
രാജ്യരക്ഷാ മന്ത്രാലയം
മുൻകൂട്ടി നിശ്ചയിച്ച് സംഭരിക്കുന്ന വസ്തുക്കളെ സംബന്ധിച്ച് പ്രധാനപ്പെട്ട വിവരങ്ങൾ പ്രതിരോധമന്ത്രാലയം / സർവീസ് വെബ്സൈറ്റിൽ പ്രസിദ്ധീകരിക്കാനുള്ള നിർദ്ദേശം രാജ്യ രക്ഷാ മന്ത്രി ശ്രീ രാജ്നാഥ് സിംഗ് അംഗീകരിച്ചു
ന്യൂഡൽഹി, ആഗസ്റ്റ് 20, 2021
പ്രതിരോധ മന്ത്രാലയം  മുൻകൂട്ടി നിശ്ചയിച്ച് സംഭരിക്കാൻ ഉദ്ദേശിക്കുന്ന വസ്തുക്കളുടെ വിശദാംശങ്ങളിലേക്ക്, പ്രത്യേകിച്ചും വില, അളവ്, ഓഫ്സെറ്റുകൾ, പരീക്ഷണങ്ങൾ, സാങ്കേതികവിദ്യ കൈമാറ്റം മുതലായവ, അവയുടെ ആവശ്യകത അംഗീകരിക്കുന്ന ഘട്ടത്തിൽതന്നെ  ലഭ്യമാക്കുന്നതിന് പ്രതിരോധ വ്യവസായ മേഖല നിരന്തരം ആവശ്യപ്പെട്ട് വരുന്നു.
പ്രതിരോധ വ്യവസായ മേഖലയുടെ താല്പര്യങ്ങൾക്ക് അനുകൂലമായി, വ്യവസായ പ്രവർത്തനങ്ങൾ ലളിതമാക്കുന്നതിനും മൂലധന ഏറ്റെടുക്കൽ പ്രക്രിയയിൽ കൂടുതൽ സുതാര്യത കൊണ്ടുവരുന്നതിനും ,ബന്ധപ്പെട്ട വിശദാംശങ്ങൾ പ്രസിദ്ധീകരിക്കുന്നതിനു സർവീസ് ഹെഡ് ക്വാർട്ടേഴ്സിനെ ചുമതലപ്പെടുത്താനുള്ള നിർദ്ദേശം രാജ്യ രക്ഷാ മന്ത്രി ശ്രീ രാജ്നാഥ് സിംഗ് അംഗീകരിച്ചു. അംഗീകാരങ്ങൾ ലഭിച്ച് ഒരാഴ്ചയ്ക്കുള്ളിൽ വിശദാംശങ്ങളുടെ സുരക്ഷാ വശം കൂടി പരിഗണിച്ച് കൊണ്ട് സർവീസ് ഹെഡ് കോർട്ടേഴ്സ് / മന്ത്രാലയത്തിന്റെ വെബ്സൈറ്റിൽ പ്രസിദ്ധീകരിക്കണം.
സുതാര്യതയിലേക്കും വിവര വിതരണത്തിലേക്കുമുള്ള ഒരു സുപ്രധാന ചുവടുവയ്പ്പാണ് ഇത്. വിവര അഭ്യർത്ഥനയോട്  പ്രതികരിക്കാത്ത എന്നാൽ ആർഎഫ്ഐ സ്വീകരിക്കുന്നതിനും ലേലത്തിൽ പങ്കെടുക്കുന്നതിനും ആഗ്രഹിക്കുന്ന കൂടുതൽ വ്യാപാരികൾക്ക് ഇത് അവസരം നൽകും. ഈ സമയബന്ധിതമായ പ്രവർത്തനത്തിലൂടെ, ഓർഡറുകൾ ലഭിക്കുമെന്ന് പ്രതീക്ഷിക്കപ്പെടുന്ന വ്യവസായ സ്ഥാപനത്തിന്, യഥാർത്ഥ ഉപകരണ നിർമ്മാതാക്കളുമായി  സാങ്കേതിക ബന്ധങ്ങൾ ആസൂത്രണം ചെയ്യാനും പ്രാരംഭ ഉൽപാദന സംവിധാനം സ്ഥാപിക്കുന്നതിനും ഉൽപാദന ശേഷി വർദ്ധിപ്പിക്കുന്നതിനുമുള്ള അവസരം ലഭിക്കും
ആഭ്യന്തരകാര്യ മന്ത്രാലയം
പത്മ പുരസ്കാരങ്ങൾ-2023-നുള്ള നാമനിർദ്ദേശങ്ങൾ 2022 സെപ്റ്റംബർ 15 വരെ സമർപ്പിക്കാം
(ന്യൂ ഡൽഹി: ഓഗസ്റ്റ് 22 , 2022
2023-ലെ റിപ്പബ്ലിക് ദിനത്തോടനുബന്ധിച്ച് പ്രഖ്യാപിക്കുന്ന പത്മ പുരസ്കാരങ്ങൾക്കുള്ള നാമനിർദ്ദേശങ്ങൾ/ശുപാർശകൾ എന്നിവ ഓൺലൈൻ ആയി സമർപ്പിക്കുന്നത് 2022 മെയ് 1-ന് ആരംഭിച്ചു. നാമനിർദ്ദേശം നൽകാനുള്ള അവസാന തീയതി 2022 സെപ്റ്റംബർ 15 ആണ്. പത്മ പുരസ്കാരങ്ങൾക്കുള്ള നാമനിർദ്ദേശങ്ങൾ/ശുപാർശകൾ ഓൺലൈനിൽ രാഷ്ട്രീയ പുരസ്കാർ പോർട്ടൽ https://awards.gov.in വഴി മാത്രമേ സ്വീകരിക്കുകയുള്ളൂ.
പത്മവിഭൂഷൺ , പത്മഭൂഷൺ, പത്മശ്രീ എന്നീ പത്മപുരസ്കാരങ്ങൾ, രാജ്യത്തെ ഏറ്റവും ഉയർന്ന സിവിലിയൻ അവാർഡുകളിൽ ഒന്നാണ്. 1954-ൽ ആരംഭിച്ച ഈ അവാർഡുകൾ എല്ലാ വർഷവും റിപ്പബ്ലിക് ദിനത്തോടനുബന്ധിച്ചാണ് പ്രഖ്യാപിക്കുന്നത്. ‘വിശിഷ്ട പ്രവർത്തനം’ അംഗീകരിക്കുന്നതിനും ഒപ്പം കല, സാഹിത്യം & വിദ്യാഭ്യാസം, കായികം, ആരോഗ്യ രംഗം, സാമൂഹിക പ്രവർത്തനം, ശാസ്ത്രം & എഞ്ചിനീയറിംഗ്, പൊതുകാര്യങ്ങള്, പൊതു സേവനം, വ്യാപാരം, വ്യവസായം തുടങ്ങി എല്ലാ മേഖലകളിലും/ശാഖകളിലും മികച്ചതും അസാധാരണവുമായ നേട്ടങ്ങൾ/സേവനം എന്നിവയ്ക്കാണ് പുരസ്കാരം നൽകുന്നത്. വംശം, തൊഴിൽ, സ്ഥാനം, ലിംഗഭേദം എന്നിവ ഇല്ലാതെ എല്ലാ വ്യക്തികളും ഈ പുരസ്കാരത്തിന് അർഹരാണ്. ഡോക്ടര്മാര്, ശാസ്ത്രജ്ഞര് എന്നിവരൊഴികെ പൊതുമേഖലാ സ്ഥാപനങ്ങളിലടക്കം ജോലിചെയ്യുന്ന ഗവണ്മെന്റ് ജീവനക്കാര്ക്ക് പത്മ പുരസ്കാരങ്ങള്ക്ക് അപേക്ഷിക്കാന് അര്ഹതയില്ല.
പത്മ അവാർഡുകൾ “ജനങ്ങളുടെ പത്മ” ആക്കി മാറ്റാൻ ഗവണ്മെന്റ് പ്രതിജ്ഞാബദ്ധമാണ്. അതിനാൽ എല്ലാ പൗരന്മാരും സ്വയം-നാമനിർദ്ദേശങ്ങൾ ഉൾപ്പെടെ നാമനിർദ്ദേശങ്ങൾ/ശുപാർശകൾ നൽകാൻ അഭ്യർത്ഥിക്കുന്നു.
സ്ത്രീകൾ, സമൂഹത്തിലെ ദുർബ്ബല വിഭാഗങ്ങൾ, പട്ടികജാതി-പട്ടികവർഗക്കാർ, ദിവ്യാംഗങ്ങൾ, സമൂഹത്തിന് നിസ്വാർത്ഥമായ സേവനം ചെയ്യുന്നവർ എന്നിവരിൽ നിന്ന് മികവും നേട്ടങ്ങളും ശരിക്കും അംഗീകരിക്കപ്പെടാൻ അർഹരായ കഴിവുള്ള വ്യക്തികളെ തിരിച്ചറിയാൻ യോജിച്ച ശ്രമങ്ങൾ നടത്തണം.
മേൽപ്പറഞ്ഞ പോർട്ടലിൽ ലഭ്യമായ ഫോർമാറ്റിൽ ഉൾപ്പെടുത്തിയിരിക്കുന്ന എല്ലാ വിശദാംശങ്ങളും നാമനിർദ്ദേശങ്ങളിൽ/ശുപാർശകളിൽ അടങ്ങിയിരിക്കണം. കൂടാതെ, ശുപാർശ ചെയ്തിട്ടുള്ള വ്യക്തിയുടെ അതത് മേഖലയിലെ വിശിഷ്ടവും അസാധാരണവുമായ നേട്ടങ്ങൾ/സേവനം വ്യക്തമായി വിശദമാക്കുന്ന പരമാവധി 800 വാക്കിലുള്ള ഒരു വിവരണവും ഉൾപ്പെടുത്തണം.
ഇതുസംബന്ധിച്ച കൂടുതൽ വിവരങ്ങൾ ആഭ്യന്തര മന്ത്രാലയത്തിന്റെ വെബ്സൈറ്റിലെ  'അവാർഡുകളും മെഡലുകളും' എന്ന ശീർഷകത്തിൽ ലഭ്യമാണ്. https://padmaawards.gov.in എന്ന പത്മ അവാർഡ് പോർട്ടലിലും വിവരങ്ങൾ ലഭ്യമാണ്.
ഈ അവാർഡുകളുമായി ബന്ധപ്പെട്ട ചട്ടങ്ങളും നിയമങ്ങളും https://padmaawards.gov.in/AboutAwards.aspx എന്ന ലിങ്കിൽ ലഭ്യമാണ്.
രാജ്യരക്ഷാ മന്ത്രാലയം
ഇന്ത്യൻ നേവി സെയിലിംഗ് ചാമ്പ്യൻഷിപ്പ് 2021, ഒക്ടോബർ 01 മുതൽ 05 വരെ മുംബൈയിൽ നടക്കും
ന്യൂഡൽഹി, സെപ്റ്റംബർ 30, 2021
ഇന്ത്യൻ നാവികസേനയുടെ മുംബൈയിലെ വാട്ടർമാൻഷിപ്പ് ട്രെയിനിംഗ് സെന്ററിൽ , നാവികസേനയുടെ ഏറ്റവും വലിയ സെയിലിംഗ് ചാമ്പ്യൻഷിപ്പ്, ഒൿടോബർ 01 മുതൽ 05 നടത്തപ്പെടുന്നു. നാവികസേനയുടെ മൂന്ന് വിഭാഗങ്ങളായ വെസ്റ്റേൺ നേവൽ കമാൻഡ്, ഈസ്റ്റേൺ നേവൽ കമാൻഡ്, സതേൺ നേവൽ കമാൻഡ് എന്നിവയിൽ നിന്നും വനിതകളടക്കം ഉള്ള സെയിലർമാർ അടുത്ത അഞ്ച് ദിവസങ്ങളിൽ മുംബൈ തുറമുഖത്ത് തങ്ങളുടെ ജല വൈദഗ്ദ്ധ്യം പ്രദർശിപ്പിക്കും.
ഏഴ് വ്യത്യസ്ത ക്ലാസുകളിലുള്ള ബോട്ടുകളിൽ 90 -ലധികം പേർ മത്സരങ്ങളിൽ പങ്കെടുക്കും. മത്സരാർത്ഥികൾക്ക് ഇടയിൽ സംഘബോധവും, നേതൃഗുണവും വർദ്ധിപ്പിക്കുന്നതിന് എന്റർപ്രൈസ് വിഭാഗം ബോട്ടുകളിൽ ടീം മത്സരവും, ജെ 24 ക്ലാസ്സ് ബോട്ടുകളിൽ മാച്ച് റേസിംഗ് മത്സരവും ഇത്തവണ ചാമ്പ്യൻഷിപ്പിൽ പുനരാരംഭിക്കുന്നുണ്ട്. എല്ലാ മത്സരങ്ങളും പൂർത്തിയാകുന്ന ഒക്ടോബർ 05 ന് ഓവറോൾ ചാമ്പ്യനെ പ്രഖ്യാപിക്കും.
75 പേർ പങ്കെടുക്കുന്ന സെയിൽ പരേഡ് ഒക്ടോബർ 01-ന് INWTC- ൽ നടത്തപ്പെടും. ആസാദി കാ അമൃത് മഹോത്സവത്തോടനുബന്ധിച്ച് ഇന്ത്യൻ നാവികസേന നടത്തുന്ന പരിപാടികളിൽ ഒന്നാണിത്.
IE/SKY
(Visitor Counter : 162
പ്രധാനമന്ത്രിയുടെ ഓഫീസ്
സത്യസന്ധരെ ആദരിക്കുന്നു' പ്ലാറ്റ്ഫോം പ്രധാനമന്ത്രി ശ്രീ നരേന്ദ്ര മോദി 2020 ഓഗസ്റ്റ് 13 ന് ഉദ്ഘാടനം ചെയ്യും.
കേന്ദ്ര പ്രത്യക്ഷ നികുതി വകുപ്പിന്റെ 'സുതാര്യ നികുതി വ്യവസ്ഥ- സത്യസന്ധരെ ആദരിക്കുന്നു' പ്ലാറ്റ്ഫോം 2020 ഓഗസ്റ്റ് 13 ന് പ്രധാനമന്ത്രി ശ്രീ നരേന്ദ്രമോദി വീഡിയോ കോൺഫറൻസിലൂടെ ഉദ്ഘാടനം ചെയ്യും. സമീപ വർഷങ്ങളിൽ കേന്ദ്ര പ്രത്യക്ഷ നികുതി ബോർഡ് നിരവധി പ്രധാന നികുതി പരിഷ്കാരങ്ങൾ കൊണ്ടുവന്നിട്ടുണ്ട്. കഴിഞ്ഞവർഷം കോർപ്പറേറ്റ് നികുതി നിരക്കുകൾ 30 ശതമാനത്തിൽ നിന്ന് 22 ശതമാനമായും പുതിയ ഉൽപ്പാദന യൂണിറ്റുകളുടെ നികുതി നിരക്ക് 15 ശതമാനമായും കുറച്ചിരുന്നു. വിഹിത വിതരണ നികുതി ഒഴിവാക്കുകയും ചെയ്തു.
ആദായ നികുതി വകുപ്പിന്റെ കാര്യക്ഷമത വർധിപ്പിക്കുന്നതിനും സുതാര്യത ഉറപ്പു വരുത്തുന്നതിനും സി. ബി. ഡി. ടി നിരവധി പദ്ധതികൾ ആവിഷ്കരിച്ചിരിക്കുന്നു. ഔദ്യോഗിക ആശയവിനിമയ സംവിധാനത്തിന് കൂടുതൽ സുതാര്യത ഉറപ്പു വരുത്തുന്നതിന് പുതുതായി ആവിഷ്കരിച്ച ഡോക്യുമെന്റ് ഐഡന്റിഫിക്കേഷൻ നമ്പർ - ഡിൻ  സംവിധാനം ഇതിൽ പ്രധാനപ്പെട്ടതാണ്. ഓരോ ഔദ്യോഗിക അറിയിപ്പിനുമൊപ്പം കമ്പ്യൂട്ടർ നിർമിത പ്രത്യേക ഡോക്യുമെന്റ് ഐഡന്റിഫിക്കേഷൻ നമ്പർ ഉണ്ടായിരിക്കുമെന്നതാണ് ഇതിന്റെ പ്രത്യേകത. ആദായ നികുതി വകുപ്പിൽ അവശേഷിക്കുന്ന നികുതി തർക്കങ്ങൾ പരിഹരിക്കുന്നതിന് ആവിഷ്കരിച്ച 'വിവാദ് സെ വിശ്വാസ് 2020 'പ്രകാരം തർക്കപരിഹാരത്തിന് ഉള്ള സത്യവാങ്മൂലം ഫയൽ ചെയ്യുന്നതിനുള്ള നടപടികൾ നിലവിൽ നടന്നുവരുന്നു. പരാതികൾ/ വ്യവഹാരങ്ങൾ ഫലപ്രദമായി കുറയ്ക്കുന്നതിന് വിവിധ അപ്പലേറ്റ് കോടതികളിൽ വകുപ്പ് തല അപ്പീലുകൾ സമർപ്പിക്കുന്നതിനുള്ള തുക ഉയർത്തിയിട്ടുണ്ട്. ഡിജിറ്റൽ ഇടപാടുകളും പണം അടക്കുന്നതിന് ഇലക്ട്രോണിക് രീതിയും പ്രോത്സാഹിപ്പിക്കുന്നതിന് പല നടപടികളും സ്വീകരിച്ചിട്ടുണ്ട്. നികുതിദായകരുടെ സൗകര്യത്തിനായി പ്രത്യേകിച്ചും, കോവിഡ് പശ്ചാത്തലത്തിൽ, വകുപ്പ് കൂടുതൽ നടപടികൾ സ്വീകരിച്ചുവരികയാണ്. ആദായ നികുതി റിട്ടേണുകൾ സമർപ്പിക്കാനുള്ള സമയപരിധി ദീർഘിപ്പിക്കുകയും നികുതി റീഫണ്ട് തുക നികുതിദായകർക്ക് എളുപ്പത്തിൽ ലഭ്യമാക്കുകയും ചെയ്തു വരുന്നു.
പ്രധാനമന്ത്രി ഉദ്ഘാടനം നിർവ്വഹിക്കാൻ പോകുന്ന ഈ പുതിയ പ്ലാറ്റ്ഫോം ഇനിയും കൂടുതൽ പ്രത്യക്ഷ നികുതി പരിഷ്കരണ നടപടികൾ ആവിഷ്കരിക്കുന്നതിന് സഹായിക്കും. ചേംബർ ഓഫ് കൊമേഴ്സുകൾ, ട്രേഡ് അസോസിയേഷനുകൾ, ചാർട്ടേഡ് അക്കൗണ്ടൻസ് അസോസിയേഷനുകൾ. പ്രധാന നികുതിദായകർ, ആദായനികുതി വകുപ്പ് ഉദ്യോഗസ്ഥർ എന്നിവർ ചടങ്ങിൽ പങ്കെടുക്കും. കേന്ദ്ര ധനകാര്യ വ്യവസായ വകുപ്പ് മന്ത്രി നിർമല സീതാരാമൻ, വകുപ്പ് സഹമന്ത്രി അനുരാഗ് താക്കൂർ എന്നിവരും ചടങ്ങിൽ സന്നിഹിതരായിരിക്കും.
(
പ്രധാനമന്ത്രിയുടെ ഓഫീസ്
കൊറിയന് യുദ്ധത്തിന് എഴുപതാം വാര്ഷികത്തില് പ്രധാനമന്ത്രി കൊറിയന് പ്രസിഡന്റിനും ജനതയ്ക്കും ആശംസകള് നേര്ന്നു
1950ല് നടന്ന കൊറിയന് യുദ്ധത്തിന്റെ 70ാം വാര്ഷിക വേളയില് പ്രധാനമന്ത്രി ശ്രീ. നരേന്ദ്ര മോദി കൊറിയന് ഉപദ്വീപില് സമാധാനം ഉറപ്പിക്കുന്നതിനായി ജീവത്യാഗം ചെയ്ത ധീരഹൃദയര്ക്ക് ആദരാഞ്ജലി അര്പ്പിച്ചു.
കൊറിയയിലെ സോളില് നടന്ന അനുസ്മരണ ചടങ്ങില് പ്രധാനമന്ത്രിയുെട വിഡിയോ സന്ദേശം പ്രദര്ശിപ്പിക്കപ്പെട്ടു. ആര്.ഒ.കെ. മിനിസ്ട്രി ഓഫ് പാട്രിയറ്റ്സ് ആന്ഡ് വെറ്ററന് അഫയേഴ്സ് സംഘടിപ്പിച്ച ചടങ്ങില് ആര്.ഒ.കെ. പ്രസിഡന്റ് ശ്രീ. മൂണ് ജെയിന് അധ്യക്ഷത വഹിച്ചു. യുദ്ധത്തിനായുള്ള ആര്.ഒ.കെയുടെ ശ്രമങ്ങള്ക്ക് ഇന്ത്യ നല്കിയ സംഭാവന അനുസ്മരിച്ച പ്രധാനമന്ത്രി, 60 പാരാ ഫീല്ഡ് ആശുപത്രിയെ കുറിച്ചു പരാമര്ശിച്ചു. കാര്യക്ഷമമായ സേവനത്തിലൂടെ ആശുപത്രി, യുദ്ധവേളയില് സൈനികര്ക്കും സാധാരണക്കാര്ക്കും അവശ്യ വൈദ്യസഹായമൊരുക്കി. പുനര്നിര്മാണത്തിലെ വിജയത്തിനും കഠിനാധ്വാനത്തിനും യുദ്ധത്തിന്റെ ചാരത്തില്നിന്നു മഹത്തായ രാജ്യം കെട്ടിപ്പടുക്കുന്നതിനുള്ള നിശ്ചയദാര്ഢ്യത്തിനും പ്രധാനമന്ത്രി കൊറിയന് ജനതയെ അഭിനന്ദിച്ചു. കൊറിയന് ഉപഭൂഖണ്ഡത്തില് സമാധാനവും സുസ്ഥിരതയും ഉറപ്പാക്കുന്നതിനുള്ള ആര്.ഒ.കെ. ഗവണ്മെന്റിന്റെ ശ്രമങ്ങളെയും അദ്ദേഹം അഭിനന്ദിച്ചു.
പ്രസിഡന്റ് മൂണിനൊപ്പം ആര്.ഒ.കെ. ദേശീയ പ്രതിരോധ മന്ത്രി, മറ്റു ക്യാബിനറ്റ് മന്ത്രിമാര്, യുദ്ധകാലത്ത് ആര്.ഒ.കെയ്ക്കു സഹായം നല്കിയ രാജ്യങ്ങളുടെ അംബാസഡര്മാര്, കൊറിയയിലെ വിശിഷ്ട വ്യക്തികള് എന്നിവരും ചടങ്ങില് പങ്കെടുത്തു.
(
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ ഇൻഡോറിൽ പ്രവാസി ഭാരതീയ ദിവസിൽ പങ്കെടുക്കും
പ്രവാസി ഭാരതീയ ദിവസ് ആഘോഷിക്കാൻ പ്രധാനമന്ത്രി ശ്രീ നരേന്ദ്ര മോദി നാളെ ഇൻഡോറിലെത്തും.
അദ്ദേഹം ട്വീറ്റ് ചെയ്തു:
"പ്രവാസി ഭാരതീയ ദിവസ് ആഘോഷിക്കുന്നതിനായി നാളെ, ജനുവരി 9 ന് ഊർജ്ജസ്വല നഗരമായ ഇൻഡോറിലെത്താൻ കാത്തിരിക്കുകയാണ്. ആഗോളതലത്തിൽ തന്നെ വേറിട്ടുനിൽക്കുന്ന നമ്മുടെ പ്രവാസികളുമായുള്ള ബന്ധം കൂടുതൽ ആഴത്തിലാക്കാനുള്ള മികച്ച അവസരമാണിത്."
ആയുഷ്
ആയുഷ് നിക്ഷേപ ഉച്ചകോടി
ആയുര്വേദ ദിനാഘോഷങ്ങളോടനുബന്ധിച്ച്ആയുഷ് മേഖലയിലെ നിക്ഷേപം സംബന്ധിച്ച ആദ്യദേശീയഉച്ചകോടിഅടുത്ത മാസം നാലിന് ന്യൂഡല്ഹിയിലെഅംബേദ്ക്കര്അന്താരാഷ്ട്ര കേന്ദ്രത്തില് നടക്കും. കേന്ദ്ര ഗവണ്മെന്റിന്റെവിവിധ മന്ത്രാലയങ്ങള് / വകുപ്പുകള്, സ്വകാര്യ കമ്പനികള്മുതലായവയെആയുഷ്മേഖലയില് നിക്ഷേപമിറക്കുന്നതിന് പ്രോത്സാഹിപ്പിക്കുകയാണ്ഉച്ചകോടിയുടെലക്ഷ്യം.
ആയുഷ്രംഗത്ത്സംരംഭകരെകണ്ടെത്തുന്നതിനായികേന്ദ്ര ആയുഷ് മന്ത്രാലയംകേന്ദ്ര സൂക്ഷ്മ, ചെറുകിട, ഇടത്തരംസംരംഭങ്ങളുടെ മന്ത്രാലയവുമായികേന്ദ്ര ആയുഷ് മന്ത്രാലയംഒരു ധാരണാപത്രംഒപ്പ്വച്ചിട്ടുണ്ടെന്ന്കേന്ദ്ര ആയുഷ്സഹമന്ത്രി  ശ്രീ. ശ്രീപദ്യെസ്സോ നായിക്അറിയിച്ചു. ആയുഷ്രംഗത്ത്ഒരുലക്ഷംതൊഴിലവസരങ്ങള്സൃഷ്ടിക്കുക എന്ന ലക്ഷ്യത്തോടെ, ഗവണ്മെന്റ്ഇതരമേഖലയുടെ പിന്തുണയോടെ അന്താരാഷ്ട്ര നിലവാരത്തിലുള്ളആയുര്വേദ, ആയുഷ്ആശുപത്രികള് സ്ഥാപിക്കുന്നതിന് കേന്ദ്ര വാണിജ്യ മന്ത്രാലയവുമായിസഹകരിച്ച് പ്രവര്ത്തിച്ച്വരികയാണെന്നുംഅദ്ദേഹം പറഞ്ഞു.
കഴിഞ്ഞ നാല് വര്ഷത്തിനിടെ ആയുഷ്ആശുപത്രികളിലും, ഡിസ്പെന്സികളിലും ആയുഷ് സമ്പ്രദായത്തിലൂടെ ചികിത്സിക്കുന്ന രോഗികളുടെ എണ്ണത്തില് 15.38 ശതമാനം വര്ദ്ധനയുണ്ടായിട്ടുണ്ടെന്ന് കേന്ദ്ര സഹമന്ത്രി അറിയിച്ചു.
(ND/MRD
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും ജപ്പാന് പ്രധാനമന്ത്രി സുഗാ യോഷിഹിഡേയും തമ്മില് ഫോണ് സംഭാഷണം നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് ജപ്പാന് പ്രധാനമന്ത്രി സുഗാ യോഷിഹിഡേയുമായുമായി ടെലിഫോണ് സംഭാഷണം നടത്തി.
പരസ്പര വിശ്വാസവും പങ്കിടുന്ന മൂല്യങ്ങളും നയിക്കുന്ന ഇന്ത്യാ-ജപ്പാന് പ്രത്യേക തന്ത്രപ്രധാന ആഗോള പങ്കാളിത്തത്തില് കഴിഞ്ഞ കുറേ വര്ഷങ്ങളായി ഉണ്ടായിട്ടുള്ള ഗുണപരമായ ഗതിവേഗത്തിൽ ഇരു നേതാക്കളും സംതൃപ്തി പ്രകടിപ്പിച്ചു. കോവിഡ് 19 മഹാമാരിയ്ക്കിടയിലൂം കഴിഞ്ഞവര്ഷവും ഉഭയകക്ഷി കൈമാറ്റങ്ങള് നിലനിര്ത്തിക്കൊണ്ടുപോയതിനെ അവര് അഭിനന്ദിച്ചു. നിര്ദ്ദിഷ്ട വിദഗ്ദ്ധ തൊഴിലാളികളുടെ സഹകരണം സംബന്ധിച്ച് അടുത്തിടെ ഒപ്പുവച്ച സഹകരണ പത്രത്തെ അവര് സ്വാഗതം ചെയ്യുകയും അതിന്റെ എത്രയും വേഗത്തിലുള്ള നടപ്പാക്കലിനെ താല്പര്യത്തോടെ ഉറ്റുനോക്കുകയും ചെയ്യുന്നു.
മുംബൈ-അഹമ്മദാബാദ് അതിവേഗ റെയില്  പദ്ധതിയെ ഇന്ത്യ-ജപ്പാന് തന്ത്രപ്രധാന ഉഭയകക്ഷി പങ്കാളിത്തിന്റെ തിളങ്ങുന്ന ഉദാഹരണമായി ചൂണ്ടിക്കാട്ടിയ പ്രധാനമന്ത്രി അതിന്റെ വിജയകരമായ നടപ്പാക്കലിലെ പ്രതിജ്ഞാബദ്ധത പ്രകടിപ്പിക്കുകയും ചെയ്തു.
രണ്ടു നേതാക്കളും പരസ്പര താല്പര്യമുള്ള പ്രാദേശികവും ആഗോളവുമായ വിഷയങ്ങളെക്കുറിച്ച് തങ്ങളുടെ വീക്ഷണങ്ങള് കുടുതല് പങ്കുവയ്ക്കുകയും പൊതുവായ വെല്ലുവിളികളെ അഭിസംബോധനചെയ്യുന്നതിന് ഇരു രാജ്യങ്ങള്ക്കും സുപ്രധാനമായ പങ്കുവഹിക്കാനാകുമെന്ന ഏകാഭിപ്രായത്തില് എത്തുകയും ചെയ്തു. ഇക്കാര്യത്തില് ഓസ്ട്രേലിയയും യു.എസും പോലുള്ള സമാനമനസ്ക്കരായ രാജ്യങ്ങളുമായി ക്വാഡ് കൂടിയാലോചന മൂല്യങ്ങള് മുറുകെപിടിച്ചുകൊണ്ടുള്ള ഇടപാടുകള്ക്ക് ഊന്നല് നല്കുന്നതിനും ഈ ഉപകാരപ്രദമായ ചര്ച്ചകള് തുടരുന്നതിനും സമ്മതിച്ചു.
രണ്ടു രാജ്യങ്ങളും തമ്മിലുള്ള നയതന്ത്ര ബന്ധം സ്ഥാപിച്ചതിന്റെ 70-ാം വാര്ഷികം 2022ല് വരുമെന്ന് ചൂണ്ടിക്കാട്ടിയ ഇരു നേതാക്കളും അത് ഉചിതമായ രീതിയില് ആഘോഷിക്കുന്നതിനും സമ്മതിച്ചു. വാര്ഷിക ഉഭയകക്ഷി ഉച്ചകോടിക്കായ എത്രയൂഗ വേഗം ഇന്ത്യ സന്ദര്ശിക്കാനായി പ്രധാനമന്ത്രി സുഗയെ പ്രധാനമന്ത്രി ക്ഷണിച്ചു.
ആയുഷ്
ഇന്ത്യൻ സിസ്റ്റംസ് ഓഫ് മെഡിസിൻ, ഹോമിയോപ്പതി എന്നീ മെഡിക്കൽ വിദ്യാഭ്യാസ മേഖലയ്ക്ക് വിപ്ലവാത്മക നവീകരണം
, ഹോമിയോപ്പതി സെൻട്രൽ കൗൺസിൽ ആക്ട് എന്നിവയ്ക്കു പകരമാണ് പുതിയ ബില്ലുകൾ.
പുതിയ ബില്ലുകള് രാജ്യസഭ 2020 മാർച്ച് 18ന് പാസാക്കിയിരുന്നു. ബിൽ നിലവിൽ വരുന്നതോടെ നിലവിലുള്ള സെൻട്രൽ കൗൺസിൽ ഓഫ് ഇന്ത്യൻ മെഡിസിൻ, സെൻട്രൽ കൗൺസിൽ ഓഫ് ഹോമിയോപ്പതി എന്നിവയുടെ നവീകരണത്തിന് വഴിതെളിക്കും. ഇന്ത്യൻ സിസ്റ്റംസ് ഓഫ് മെഡിസിൻ, ഹോമിയോപ്പതി മേഖലകളുടെ നവീകരണം ലക്ഷ്യമിട്ടാണ് രണ്ട് ബില്ലുകളും അവതരിപ്പിച്ചിരിക്കുന്നത്.
പ്രധാനമന്ത്രിയുടെ ഓഫീസ്
തമിഴ്നാട്ടിലെ ഡോ. എം.ജി.ആര് ആരോഗ്യ സര്വകലാശാലയുടെ 33-ാം ബിരുദദാന സമ്മേളനത്തെ ഫെബ്രുവരി 26 ന് പ്രധാനമന്ത്രി അഭിസംബോധന ചെയ്യും.
(തമിഴ്നാട്ടിലെ ഡോ. എം.ജി.ആര് ആരോഗ്യ സര്വകലാശാലയുടെ 33-ാമത് ബിരുദദാന സമ്മേളനത്തെ പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്യും. 2021 ഫെബ്രുവരി 26 ന് രാവിലെ 11 ന് വീഡിയോ കോണ്ഫറന്സിംഗ് വഴിയാണു പ്രധാനമന്ത്രിയുടെ അഭിസംബോധന. ആകെ 17591 വിദ്യാര്ത്ഥികള്ക്കാണ് ചടങ്ങില് ബിരുദവും ഡിപ്ലോമയും നല്കുന്നത്. തമിഴ്നാട് ഗവര്ണറും ചടങ്ങില് പങ്കെടുക്കും.
സര്വ്വകലാശാലയെക്കുറിച്ച്
തമിഴ്നാട് മുന് മുഖ്യമന്ത്രി ഡോ. എം.ജി. രാമചന്ദ്രന്റെ പേരിലുള്ള സര്വകലാശാലയില് 686 അനുബന്ധ ആരോഗ്യ വിദ്യാഭ്യാസ സ്ഥാപനങ്ങളുണ്ട്. 41 മെഡിക്കല് കോളേജുകള്, 19 ഡെന്റല് കോളേജുകള്, 48 ആയുഷ് കോളേജുകള്, 199 നഴ്സിംഗ് കോളേജുകള്, 81 ഫാര്മസി കോളേജുകള് എന്നിവയുള്പ്പെടെ തമിഴ്നാടിന്റെ വിവിധ ഭാഗങ്ങളിലായി ഈ സ്ഥാപനങ്ങള് പ്രവര്ത്തിക്കുന്നു.
.....
മന്ത്രിസഭ
മെയ്, ജൂൺ മാസങ്ങളിൽ പ്രധാൻ മന്ത്രി ഗാരിബ് കല്യാൺ അന്ന യോജന  പ്രകാരം എൻഎഫ്എസ്എ ഗുണഭോക്താക്കൾക്ക് അധിക ഭക്ഷ്യധാന്യം അനുവദിക്കുന്നതിന് കേന്ദ്ര മന്ത്രിസഭയുടെ അനുമതി
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര താഴെപ്പറയുന്നവയ്ക്ക് മുൻകാല പ്രാബല്യത്തോടെ അംഗീകാരം നൽകി :
പ്രധാനമന്ത്രി ഗരിബ് കല്യാൺ അന്ന യോജന മൂന്നാം ഘട്ടത്തിന് കീഴിൽ അധിക ഭക്ഷ്യധാന്യങ്ങൾ അനുവദിക്കൽ - . 2021മെയ് മുതൽ ജൂൺ വരെ, ഒരാൾക്ക് പ്രതിമാസം 5 കിലോഗ്രാം സൗജന്യമായി 79.88 കോടി ഗുണഭോക്താക്കൾക്ക് എൻഎഫ്എസ്എ  പ്രകാരം ഡിബിടി പരിധിയിൽ വരുന്നവ ഉൾപ്പെടെ.
.
എൻഎഫ്എസ്എ പ്രകാരം നിലവിലുള്ള അനുപാതത്തിന്റെ അടിസ്ഥാനത്തിൽ ഗോതമ്പ് / അരി എന്നിവയുടെ കാര്യത്തിൽ സംസ്ഥാനങ്ങൾ / കേന്ദ്ര ഭരണ പ്രദേശങ്ങൾ തിരിച്ചുള്ള വിഹിതം ഭക്ഷ്യ-പൊതുവിതരണ വകുപ്പ് തീരുമാനിക്കും. ഭാഗികവും പ്രാദേശികവുമായ ലോക്ക്ഡൗൺ സാഹചര്യങ്ങൾ കണക്കിലെടുത്തും , പ്രവർത്തന ആവശ്യകത അനുസരിച്ചും , കാലവർഷം , ചുഴലിക്കാറ്റുകൾ, എന്നിവ പോലുള്ള പ്രതികൂല കാലാവസ്ഥയിൽ പിഎംജികെഎയ്ക്ക് കീഴിൽ വിതരണ കാലയളവ് നീട്ടുന്നതിനെക്കുറിച് ഭക്ഷ്യ പൊതുവിതരണ വകുപ്പ് തീരുമാനിച്ചേക്കാം.
ഭക്ഷ്യധാന്യങ്ങളുടെ കാര്യത്തിൽ ഏകദേശം 80 ലക്ഷം മെട്രിക് ടൺ വരെ ആകാം.
പൊതു വിതരണ സംവിധാനത്തിന് കീഴിലുള്ള ഏകദേശം 79.88 കോടി വ്യക്തികൾക്ക് പ്രതിമാസം 5 കിലോഗ്രാം അധിക ഭക്ഷ്യധാന്യങ്ങൾ രണ്ട് മാസത്തേക്ക് അനുവദിക്കുന്നത്. അതായത് 2021 മെയ് മുതൽ ജൂൺ വരെ 2021 രൂപയ്ക്ക് ഭക്ഷ്യ സബ്സിഡി ലഭിക്കും. 25332.92 കോടി രൂപയുടെ സാമ്പത്തിക ചെലവ് കണക്കാക്കുന്നു. അരിക്ക് 36789.2 രൂപ / മെട്രിക് ടൺ, ഗോതമ്പിന് 25731.4 / മെട്രിക് ടൺ എന്ന നിരക്കിൽ ചെലവ് വരും.
കൊറോണ വൈറസ് മൂലമുണ്ടായ സാമ്പത്തിക തകരാറുമൂലം ദരിദ്രർ നേരിടുന്ന ബുദ്ധിമുട്ടുകൾ അധിക വിഹിതം പരിഹരിക്കും. അടുത്ത രണ്ട് മാസക്കാലം ഭക്ഷ്യധാന്യങ്ങൾ ലഭിക്കുന്നതിൽ മൂലം ഒരു ദരിദ്ര കുടുംബവും കഷ്ടപ്പെടില്ല.
മന്ത്രിസഭ
2018 ജൂലൈ ഒന്നു മുതല് കേന്ദ്ര ഗവണ്മെന്റ് ജീവനക്കാര്ക്ക് രണ്ടു ശതമാനം ക്ഷാമബത്തയും പെന്ഷന്കാര്ക്ക് രണ്ടു ശതമാനം ക്ഷാമാശ്വാസവും നല്കാന് മന്ത്രിസഭാ തീരുമാനം
നിലവിലുള്ള ഏഴു ശതമാനത്തിനു പുറമെ 2018 ജൂലൈ ഒന്നു മുതല് പ്രാബല്യത്തോടെ കേന്ദ്ര ഗവണ്മെന്റ് ജീവനക്കാര്ക്ക് രണ്ടു ശതമാനം ക്ഷാമബത്തയും പെന്ഷന്കാര്ക്ക് രണ്ടു ശതമാനം ക്ഷാമാശ്വാസവും അധികമായി നല്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
ക്ഷാമബത്തയ്ക്കും ക്ഷാമാശ്വാസത്തിനുമായി വേണ്ടിവരുന്ന അധികച്ചെലവ് പ്രതിവര്ഷം 6112.20 കോടി രൂപയായിരിക്കും. 2018-19 സാമ്പത്തികവര്ഷത്തില് ജൂലൈ 2018 മുതല് ഫെബ്രുവരി 2019 വരെ 4074.80 കോടി രൂപയൂടെ അധികബാധ്യതയുണ്ടാവും.
തുക വര്ധിപ്പിച്ചതിന്റെ നേട്ടം 48.41 ലക്ഷം കേന്ദ്ര ഗവണ്മെന്റ് ജീവനക്കാര്ക്കും 62.03 ലക്ഷം പെന്ഷന്കാര്ക്കും ലഭിക്കും.
ഏഴാംകേന്ദ്ര ശമ്പളക്കമ്മീഷന്റെ ശുപാര്ശകള് പ്രകാരം അന്തിമരൂപം നല്കി അംഗീകരിച്ച ഫോര്മുല പ്രകാരമാണു വര്ധന വരുത്തിയിരിക്കുന്നത്.
(AKA/MRD
ഷിപ്പിങ് മന്ത്രാലയം
കൊച്ചിൻ പോർട്ട് ട്രസ്റ്റിൽ, പുതിയ റഡാറുകളും വെസൽ ട്രാഫിക് മാനേജ്മെന്റ് സിസ്റ്റവും കേന്ദ്ര മന്ത്രി ശ്രീ സർബാനന്ദ സോനോവാൾ ഉദ്ഘാടനം ചെയ്തു
കൊച്ചി: നവംബർ 1, 2021
കൊച്ചിൻ പോർട്ട് ട്രസ്റ്റിന്റെ പുതിയ റഡാറുകളും വെസൽ ട്രാഫിക് മാനേജ്മെന്റ് സംവിധാനവും കേന്ദ്ര തുറമുഖ, ഷിപ്പിംഗ്, ജലപാത മന്ത്രി ശ്രീ സർബാനന്ദ സോനോവാൾ ഇന്ന് ഉദ്ഘാടനം ചെയ്തു. മന്ത്രാലയത്തിലെയും കൊച്ചിൻ പോർട്ട് ട്രസ്റ്റിലെയും മുതിർന്ന ഉദ്യോഗസ്ഥർ ചടങ്ങിൽ പങ്കെടുത്തു.
2009-ൽ കൊച്ചി തുറമുഖത്ത് കമ്മീഷൻ ചെയ്ത വി ടി എം എസ് സംവിധാനം, 2 പുതിയ റഡാറുകൾ, 1 എ ഐ എസ് ബേസ് സ്റ്റേഷൻ, 3 വി എഛ് എഫ് റേഡിയോകൾ, അനുബന്ധ സോഫ്റ്റ്വെയർ, ഹാർഡ്വെയർ എന്നിവ ഉൾപ്പെടുന്ന അത്യാധുനിക സംവിധാനത്തോടെ 5.8 കോടി രൂപ ചെലവിലാണ് നവീകരിച്ചത്. കപ്പലുകളുടെ സഞ്ചാരം നിരീക്ഷിക്കുകയും നിയന്ത്രിക്കുകയും ചെയ്യുകവഴി, തുറമുഖത്ത് കപ്പൽ ഗതാഗതസുരക്ഷ വർദ്ധിപ്പിക്കുന്നതിനുള്ള ഒരു പ്രധാന സംവിധാനമാണ് വെസൽ ട്രാഫിക് മാനേജ്മെന്റ് സിസ്റ്റം. ഗതാഗത സുരക്ഷക്കൊപ്പം, തുറമുഖത്തിലൂടെ സഞ്ചരിക്കുന്ന എല്ലാ യാനങ്ങളെയും കണ്ടെത്തി ട്രാക്ക് ചെയ്യുന്നതിലൂടെ തുറമുഖത്തിന്റെ സുരക്ഷയും ഈ സംവിധാനം വർദ്ധിപ്പിക്കുന്നു.
കൊച്ചി തുറമുഖത്തിന്റെ അടിസ്ഥാന സൗകര്യങ്ങളും പദ്ധതി പ്രദേശങ്ങളും അദ്ദേഹം ടഗ് യാത്രയിലൂടെ പരിശോധിച്ചു.
കൊച്ചിൻ പോർട്ട് ട്രസ്റ്റിന്റെ സി ഐ എസ് എഫ് യൂണിറ്റ് കേന്ദ്ര മന്ത്രിക്ക് ഗാർഡ് ഓഫ് ഓണർ നൽകി. കൊച്ചിൻ പോർട്ട് ട്രസ്റ്റിന്റെ ഭരണ നിർവഹണ മേഖല പരിസരത്ത് സന്ദർശനത്തിന്റെ സ്മരണയ്ക്കായി ശ്രീ സർബാനന്ദ സോനോവാൾ ഒരു വേപ്പിൻ തൈ നട്ടു.
(Visitor Counter : 12
പ്രധാനമന്ത്രിയുടെ ഓഫീസ്
ഗുജറാത്തിലെ വഡോദരയിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
പി എം എൻ ആർ എഫിൽ നിന്നുള്ള സഹായധനവും പ്രഖ്യാപിച്ചു
ഗുജറാത്തിലെ വഡോദരയിലുണ്ടായ വാഹനാപകടത്തെ തുടർന്നുണ്ടായ അപകടത്തിൽ പ്രധാനമന്ത്രി ശ്രീ നരേന്ദ്ര മോദി വേദനയും അനുശോചനവും രേഖപ്പെടുത്തി. മരണമടഞ്ഞവരുടെ അടുത്ത ബന്ധുക്കൾക്ക് 2 ലക്ഷം രൂപയും പ്രധാനമന്ത്രി സഹായധനമായി പ്രഖ്യാപിച്ചു. പരിക്കേറ്റവർക്ക് 50,000 രൂപ നൽകും.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
“വഡോദര ജില്ലയിലുണ്ടായ വാഹനാപകടത്തിലെ ജീവഹാനിയിൽ വേദനയുണ്ട്. മരിച്ചവരുടെ കുടുംബങ്ങൾക്ക് അനുശോചനം. പരിക്കേറ്റവർ വേഗം സുഖം പ്രാപിക്കട്ടെ. മരിച്ച ഓരോ വ്യക്തിയുടെയും അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ നൽകും. പരിക്കേറ്റവർക്ക് 50,000 രൂപയും നൽകും.
--ND--
Anguished by the loss of lives due to a road accident in Vadodara district. Condolences to the bereaved families. May the injured recover soon. Rs. 2 lakh from PMNRF would be given to the next of kin of each deceased. Rs. 50,000 would be given to the injured: PM @narendramodi
— PMO India  October 4, 2022
(
പ്രധാനമന്ത്രിയുടെ ഓഫീസ്
കച്ചി നവവത്സര ദിനത്തില് പ്രധാനമന്ത്രിയുടെ ആശംസ
കച്ചി പുതുവത്സരമായ ആഷാഢി ബിജിന്റെ ശുഭവേളയില് പ്രധാനമന്ത്രി ശ്രീ. നരേന്ദ്ര മോദി ജനങ്ങള്ക്ക് ആശംസകള് നേര്ന്നു
('കച്ചി നവവത്സരമായ ആഷാഢി ബിജ് വേളയില് ആശംസകള്. വരും വര്ഷം സന്തോഷവും, സമൃദ്ധിയും കൊണ്ടുവരട്ടെ, ഏവരുടേയു അഭിലാഷങ്ങളും പൂവണിയട്ടെ,'' പ്രധാനമന്ത്രി പറഞ്ഞു.
ND MRD – 380
രാജ്യരക്ഷാ മന്ത്രാലയം
ചീഫ് ഓഫ് എയർ സ്റ്റാഫ്  ഔദ്യോഗിക സന്ദർശനത്തിനായി ഫ്രാൻസിലേക്ക് പുറപ്പെട്ടു
ന്യൂഡൽഹി, ഏപ്രിൽ 19, 2021
ചീഫ് ഓഫ് എയർ സ്റ്റാഫ്  എയർ ചീഫ് മാർഷൽ ആർകെഎസ് ബദൗരിയ, ഔദ്യോഗിക സന്ദർശനത്തിനായി ഫ്രാൻസിലേക്ക് പുറപ്പെട്ടു. ഏപ്രിൽ 19 മുതൽ 23 വരെയുള്ള സന്ദർശനം രണ്ട് വ്യോമസേനകളും തമ്മിലുള്ള ആശയവിനിമയത്തിന്റെ തോത് ശക്തിപ്പെടുത്തുന്നതിനുള്ള സാധ്യതകൾ വർദ്ധിപ്പിക്കും.
സന്ദർശനത്തിന്റെ ഭാഗമായി ഫ്രാൻസിലെ മുതിർന്ന സൈനിക നേതൃത്വവുമായി അദ്ദേഹം കൂടിക്കാഴ്ചകളും ചർച്ചകളും നടത്തുകയും പ്രവർത്തന സൗകര്യങ്ങളും എയർ ബേസുകളും സന്ദർശിക്കുകയും ചെയ്യും.
2020 ഫെബ്രുവരിയിൽ ഫ്രഞ്ച് എയർ ആൻഡ് സ്പേസ് ഫോഴ്സ്  ചീഫ് ഓഫ് സ്റ്റാഫ് ജനറൽ ഫിലിപ്പ് ലവിഗ്നെയുടെ ഇന്ത്യ സന്ദർശനത്തെ തുടർന്നാണ് സി എ എസിന്റെ സന്ദർശനം.
സമീപകാലത്ത് ഇരു വ്യോമസേനകളും കാര്യമായ പ്രവർത്തന ഇടപെടൽ നടത്തിയിരുന്നു.
IAF ഉം FASF ഉം ഉഭയകക്ഷി വ്യോമ അഭ്യാസ പരമ്പരയായ ‘ഗരുഡ’, ഹോപ്പ് വ്യായാമങ്ങൾ എന്നിവയിൽ ഏർപ്പെട്ടിരുന്നു - അതിൽ അവസാനത്തേത് 2021 ജനുവരിയിൽ ജോധ്പൂരിലെ എയർഫോഴ്സ് സ്റ്റേഷനിൽ നടന്ന എക്സ് ഡെസേർട്ട് നൈറ്റ് 21 ആണ്.
2021 മാർച്ചിൽ യുഎഇ വ്യോമസേനയും മറ്റ് സൗഹൃദ രാജ്യങ്ങളും ആതിഥേയത്വം വഹിച്ച എക്സ് ഡെസേർട്ട് ഫ്ലാഗിൽ ഐഎഎഫും എഫ്എഎസ്എഫും പങ്കെടുക്കുകയും ചെയ്തു.
RRTN/SKY
രാജ്യരക്ഷാ മന്ത്രാലയം
ഉഭയകക്ഷി പ്രതിരോധ സഹകരണം വർധിപ്പിക്കുന്നതിനുള്ള മാർഗ്ഗങ്ങൾ സംബന്ധിച്ച് പ്രതിരോധ സെക്രട്ടറിയും സൗദി അറേബ്യ പ്രതിരോധ ഉപമന്ത്രിയും ചർച്ച നടത്തി
ന്യൂഡൽഹി , ജൂൺ 30 ,2022
സൗദി അറേബ്യ പ്രതിരോധ ഉപമന്ത്രി അഹമ്മദ് എ അസീരി ഇന്ന്  പ്രതിരോധ സെക്രട്ടറി ഡോ. അജയ് കുമാറിനെ ന്യൂഡൽഹിയിൽ സന്ദർശിച്ചു. ഉഭയകക്ഷി പ്രതിരോധ സഹകരണം വർധിപ്പിക്കുന്നതിനുള്ള മാർഗ്ഗങ്ങൾ ഇരുവരും ചർച്ച ചെയ്തു. ഇന്നലെ  നടന്ന ഇന്ത്യ-സൗദി അറേബ്യ പ്രതിരോധ സഹകരണ സംയുക്ത സമിതിയുടെ  അഞ്ചാമത് യോഗത്തെക്കുറിച്ച് ഉപമന്ത്രി പ്രതിരോധ സെക്രട്ടറിയെ ധരിപ്പിച്ചു.
JCDC യോഗത്തിന് ജോയിന്റ് സെക്രട്ടറി  ശ്രീ ദിനേശ് കുമാർ, അഹമ്മദ് എ അസീരി എന്നിവർ നേതൃത്വം നൽകി. സംയുക്ത സൈനിക അഭ്യാസങ്ങൾ, വിദഗ്ധരുടെ കൈമാറ്റം, വ്യവസായ സഹകരണം എന്നിവയുൾപ്പെടെ ഇരു സൈന്യങ്ങളും തമ്മിലുള്ള ഇടപെടലുകളിലെ പുരോഗതി കൂടിക്കാഴ്ചയിൽ അവലോകനം ചെയ്തു. സംയുക്ത സംരംഭങ്ങളിലൂടെ പ്രതിരോധ വ്യവസായ സഹകരണം വർധിപ്പിക്കുന്നതിന് പുതു വഴികൾ കണ്ടെത്താനും ഉഭയകക്ഷി താൽപ്പര്യമുള്ള മേഖലകൾ പരിശോധിക്കാനും തീരുമാനിച്ചു. നിലവിലുള്ള സംയുക്ത നാവിക അഭ്യാസങ്ങളുടെ വ്യാപ്തിയും ആഴവും വർധിപ്പിക്കുന്നതും മറ്റ് മേഖലകളിൽ ഉഭയകക്ഷി അഭ്യാസങ്ങൾ വിപുലീകരിക്കുന്നത് സംബന്ധിച്ചും ചർച്ച ചെയ്തു.
JCDC യുടെ അടുത്ത യോഗം 2023-ൽ സൗദി അറേബ്യയിൽ ഇരുരാജ്യങ്ങൾക്കും സൗകര്യപ്രദമായ തീയതികളിൽ നടത്താൻ ധാരണയായി. ഉഭയകക്ഷി പ്രതിരോധ സഹകരണത്തിന്റെ എല്ലാ വശങ്ങളും സമഗ്രമായി അവലോകനം ചെയ്യുന്നതിനും മുന്നോട്ട് നയിക്കുന്നതിനുമുള്ള ഇന്ത്യ-സൗദി അറേബ്യ പരമോന്നത പ്രതിരോധ മന്ത്രാലയ തല സഹകരണ സംവിധാനമാണ് JCDC.
ചീഫ് ഓഫ് ഇന്റഗ്രേറ്റഡ് ഡിഫൻസ് സ്റ്റാഫ്, ചീഫ് ഓഫ് സ്റ്റാഫ് കമ്മിറ്റി  ചെയർമാൻ എന്നിവരുമായി ഉപമന്ത്രി ആശയവിനിമയം നടത്തി. ഇന്ത്യൻ പ്രതിരോധ വ്യവസായ മേഖലയിലെ പ്രതിനിധി സംഘ അംഗങ്ങളുമായി പ്രതിരോധ വ്യവസായം സംബന്ധിച്ച ആശയവിനിമയവും സംഘടിപ്പിച്ചു.
IE/SKY
(Visitor Counter : 82
പ്രത്യേക സേവനങ്ങളും ഫീച്ചറുകളും
മാധ്യമ സ്വാതന്ത്ര്യത്തിൽ ഗവണ്മെന്റ് യാതൊരു ഇടപെടലുകളും നടത്തില്ല: കേന്ദ്ര സഹമന്ത്രി ഡോ എൽ. മുരുഗൻ
മാധ്യമ സ്വാതന്ത്ര്യത്തിൽ ഗവണ്മെന്റ് യാതൊരു ഇടപെടലുകളും നടത്തില്ലെന്ന് കേന്ദ്ര വാർത്താ വിനിമയ പ്രക്ഷേപണ വകുപ്പ് സഹമന്ത്രി ഡോ. എൽ. മുരുഗൻ പറഞ്ഞു. വാർത്തകൾ സത്യസന്ധമായി ജനങ്ങളിലേക്ക് എത്തിക്കേണ്ടത് മാധ്യമങ്ങളുടെ കടമയാണെന്നും അദ്ദേഹം പറഞ്ഞു. കോട്ടയത്തെ പാമ്പാടിയിലുള്ള ഇന്ത്യൻ ഇൻസ്റ്റിറ്റ്യൂട്ട് ഓഫ് മാസ് കമ്മ്യൂണിക്കേഷൻ  സന്ദർശിക്കുകയായിരുന്നു അദ്ദേഹം.
വ്യാജ വാർത്തകളുടെ അതിപ്രസരമുള്ള കാലമാണിതെന്നും മാധ്യമ വിദ്യാർത്ഥികൾ ഇത് വളരെ ശ്രദ്ധയോടെ കൈകാര്യം ചെയ്യണമെന്നും അദ്ദേഹം വിദ്യാർത്ഥികളെ ഓർമ്മപ്പെടുത്തി .മാധ്യമ പ്രവർത്തകർക്ക് ഒട്ടേറെ അവകാശങ്ങൾ ഉണ്ടെങ്കിലും അവരുടെ കടമകൾ മറക്കരുത് എന്നും അദ്ദേഹം പറഞ്ഞു. വ്യാജ വാർത്തകളെ തിരിച്ചറിയാൻ വിദ്യാർത്ഥികൾ ശ്രമിക്കണമെന്ന് അദ്ദേഹം പറഞ്ഞു.
നേരത്തെ അദ്ദേഹം ഐ ഐ എം സി ക്യാംപസ് സന്ദർശിച്ചു. വിദ്യാർത്ഥികൾ അവതരിപ്പിച്ച കലാപരിപാടികൾ അദ്ദേഹം വീക്ഷിച്ചു. മന്നത്ത് പദ്മനാഭനെക്കുറിച്ചുള്ള പുസ്തകവും കേന്ദ്രസഹമന്ത്രി പ്രകാശനം ചെയ്തു. മന്നത്ത് പദ്മനാഭന്റെ 146-ാമത് ജന്മവാർഷികദിനത്തിൽ, പുസ്തകം പ്രകാശനം ചെയ്യാനായതിൽ സന്തോഷമുണ്ടെന്ന് അദ്ദേഹം പറഞ്ഞു.
ശ്രീ ജോസ് കെ മാണി എംപി , ശ്രീ തോമസ് ചാഴിക്കാടൻ എം പി , ഐ ഐ എം സി ഡയറക്ടർ ഡോ എസ് അനിൽ കുമാർ, റെജിസ്ട്രാർ ഡോ രാധാകൃഷ്ണൻ എന്നിവർ പ്രസംഗിച്ചു.
നാളെ കൊച്ചി ഫിഷിംഗ് ഹാർബർ സന്ദർശിക്കുന്ന അദ്ദേഹം, വൈകിട്ട് കൊടുങ്ങല്ലൂരിലേക്ക് പോകും. ബുധനാഴ്ച കേന്ദ്ര സഹമന്ത്രി ന്യൂഡൽഹിക്ക് മടങ്ങും.
പ്രധാനമന്ത്രിയുടെ ഓഫീസ്
ദേശീയ കൈത്തറി ദിനത്തില് പ്രധാനമന്ത്രിയുടെ സന്ദേശം
ദേശീയ കൈത്തറി ദിനത്തില് പ്രധാനമന്ത്രി നല്കിയ സന്ദേശം ഇനി പറയുന്നു:
''ദേശീയ കൈത്തറി ദിനത്തില് കൈത്തറി-കരകൗശല മേഖലയില് ജോലി ചെയ്യുന്ന എല്ലാവരേയും അഭിവാദ്യം ചെയ്യുന്നു. നമ്മുടെ രാജ്യത്തെ തനത് കരകൗശലങ്ങൾ സംരക്ഷിക്കുന്നതിൽ അവരുടെ പങ്ക് എടുത്തുപറയത്തക്കതാണ്. നമുക്കെല്ലാവര്ക്കും #Vocal4Handmade ആകുകയും ആത്മനിര്ഭര് ഭാരതിനായുള്ള ശ്രമങ്ങള് ശക്തിപ്പെടുത്തുകയും ചെയ്യാം''.
(